Солтүстік Қазақстанда тағы бір ауыл ішімдіктен бас тартты
DATE: 18:40, 21 Қараша 2024 | GMT +5
TITLE: Солтүстік Қазақстанда тағы бір ауыл ішімдіктен бас тартты
URL: https://kaz.inform.kz/news/soltustk-kazakstanda-tagi-br-auil-shmdkten-bas-tartti-145543/
META: DATE: 18:40, 21 Қараша 2024 | GMT +5
TOTAL WORDS: 207
AUTHOR(S):
TEXT: Зарина Аюпова Дайындық ауылына 5 жыл бұрын отбасымен көшіп келген. «Бұл ауылда арақ мүлдем ішпейді, бос жүрген адам жоқ, барлығы жұмыс істейді, дүкенде алкоголь сатпайды, барлығы өз шаруасымен айналысады. Біздің ауыл тыныш», — дейді ауыл тұрғыны. Фото: СҚО ПД баспасөз қызметі. Бір кездері құрып кетудің аз-ақ алдында қалған ауыл қазір өңірдегі үлгілі елді мекендердің қатарында. «Үздік 30 ауыл» республикалық жобасында үздіктер қатарынан көрінді. Жергілікті кәсіпкер Біржан Шаймерденов жұмыс орындарын құрып қана қоймай, жұмысшыларына жаңа баспана тұрғызып жатыр. Сондай-ақ әлеуметтік нысандарды да тұрғызды. Алкогольден толық бас тартуды да ұсынған осы кәсіпкер. «Біз мұнда жұмыс істей бастағанда ауылда 28 үй ғана болды, қазір олардың саны 80-нен асып отыр. Халық саны — 315 адам. Біз отбасыларды осында көшуге шақырамыз, жұмыс орнын ұсынамыз, өндірісті арттырамыз», — дейді Біржан Шаймерденов. Жергілікі тұрғындардың бос уақытын тиімді өткізуіне, спортпен шұғылдануына жағдай жасалған. Қазір ауыл мектебінде 97 оқушы білім алады. Түлектер ауылға қажетті мамандықты меңгеріп, қайтып келіп жатыр. Фото: СҚО ПД баспасөз қызметі. Дайындық ауылы қарайтын Ленин ауылдық округіне тәжірибелі учаскелік полиция инспекторы Әди Мұқжанов қызмет көрсетеді. Фото: СҚО ПД баспасөз қызметі. Ішкі істер органдарында он жылдан астам тәжірибесі бар. Оның ауылдағы бүгінгі міндеті — соңғы уақытта жиі тіркелетін қылмыс — интернет-алаяқтықтың алдын алу. Бұған дейін СҚО-да тұрғындардың азаюына байланысты 45 ауылдың жабылатындығын жазған едік
